ಬಾಲಿವುಡ್ ಶೇಮ್, ಶೇಮ್: ಟಾಪ್ ನಟರ ಮಂಚದ ಪುರಾಣ ಬಿಚ್ಚಿಟ್ಟ ನಟಿ ಮಲ್ಲಿಕಾ ಶರಾವತ್

ಮರ್ಡರ್ ಸಿನಿಮಾದ ಮೂಲಕ ಇಡೀ ಬಾಲಿವುಡ್ ಅನ್ನೇ ತನ್ನತ್ತ ಸೆಳೆದಿದ್ದ ಮಾದಕ ನಟಿ ಮಲ್ಲಿಕಾ ಶರಾವತ್, ಕೆಲ ವರ್ಷಗಳಿಂದ ಸಿನಿಮಾ ರಂಗದಲ್ಲಿ ಸಕ್ರೀಯರಾಗಿಲ್ಲ. ಅವರು ಬಹುತೇಕ ಸಿನಿಮಾ ರಂಗದಿಂದಲೇ ದೂರವಾಗಿದ್ದಾರೆ. ತಾವು ಇಂಥದ್ದೊಂದು ನಿರ್ಧಾರ ತಗೆದುಕೊಳ್ಳುವುದಕ್ಕೆ ಅವರು ಕಾರಣವನ್ನೂ ಕೊಟ್ಟಿದ್ದಾರೆ. ಆದರೆ, ಆ ಕಾರಣ ಮಾತ್ರ ಬಿಟೌನ್ ನಲ್ಲಿ ಭಾರೀ ಸದ್ದು ಮಾಡುತ್ತಿದೆ.

ಬಾಲಿವುಡ್ ಟಾಪ್ ನಟರ ಬಗ್ಗೆ ಬಹಿರಂಗವಾಗಿಯೇ ಮಾತನಾಡಿರುವ ಅವರು, ಆ ನಟರ ಹೆಸರು ಹೇಳದೇ ಇದ್ದರೂ ಮಧ್ಯರಾತ್ರಿ ನಾಯಕಿಯರಿಗೆ ಕರೆ ಮಾಡಿ ಮನೆಗೆ ಬರಲು ಹೇಳುತ್ತಾರೆ ಎಂದು ಹೇಳುವ ಮೂಲಕ ಬಾಲಿವುಡ್ ಕಾಸ್ಟಿಂಗ್ ಕೌಚ್ ಬಗ್ಗೆ ಮಾತನಾಡಿದ್ದಾರೆ. ‘ನೀವು ಸಿನಿಮಾವೊಂದರಲ್ಲಿ ನಟಿಸುತ್ತಿದ್ದೀರಿ ಅಂದುಕೊಳ್ಳಿ. ಆ ಸಿನಿಮಾದ ನಾಯಕ ಮಿಡ್ ನೈಟ್ ಕಾಲ್ ಮಾಡಿ, ತಮ್ಮ ಮನೆಗೆ ಬರಲು ಹೇಳುತ್ತಾನೆ. ಹೋಗದೇ ಇದ್ದರೆ, ಆ ಸಿನಿಮಾದಲ್ಲಿ ಆ ನಾಯಕಿ ಇರುವುದಿಲ್ಲ’ ಎಂದು ಹೇಳುವ ಮೂಲಕ ವಿವಾದವನ್ನು ಸೃಷ್ಟಿಸಿದ್ದಾರೆ. ಇದನ್ನೂ ಓದಿ: ಶೋಭಿತಾ ಜೊತೆಗಿನ ಡೇಟಿಂಗ್ ವಿಚಾರಕ್ಕೆ ಕೊನೆಗೂ ಮೌನ ಮುರಿದ ನಾಗಚೈತನ್ಯ

ಬಾಲಿವುಡ್ ನ ಮತ್ತೊಂದು ಕರಾಳಮುಖವನ್ನು ಅನಾವರಣ ಮಾಡಿರುವ ಮಲ್ಲಿಕಾ ಶರಾವತ್, ನಾಯಕಿಯರ ಪಾಡು ಹೀಗಿದೆ. ಹಾಗಾಗಿ ನಾನು ಯಾರದೋ ಲೈಂಗಿಕ ಆಸೆಗೆ ದಾಳವಾಗುವುದು ಬೇಡ ಎಂದು ಸಿನಿಮಾ ರಂಗದಿಂದ ದೂರವಾದೆ’ ಎಂದು ಅವರು ಹೇಳಿಕೊಂಡಿದ್ದಾರೆ. ಮಲ್ಲಿಕಾ ಅವರು ಆಡಿದ ಮಾತುಗಳು ಬಾಲಿವುಡ್ ಅನೇಕ ನಟರ ಕಣ್ಣುಕೆಂಪಾಗಿಸಿದೆ.